88. ΠΡΑΞΗ ΔΙΟΙΚΗΤΗ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ Αριθ.2397 της 7-20 Νοεμ.1996 (ΦΕΚ Α΄260) (Διόρθ.σφαλμ.στο ΦΕΚ Α΄52 της 11  Απρ.1997) Κεφαλαιακή επάρκεια των πιστωτικών ιδρυμάτων. Για τροποποιήσεις και συμπλήρωση των διατάξεων της παρούσης ΠΔ/ΤΕ, βλ. την ΠΔ/ΤΕ αριθ.2494/27 Μαΐου- 5 Ιουν.2002 (ΦΕΚ Α΄126), κατωτ.αριθ.116. Αφού έλαβε υπόψη: α)Το άρθρο 1 του Ν. 1266/82 «όργανα ασκήσεως της νομισματικής πιστωτικής και συναλλαγματικής πολιτικής και άλλες διατάξεις». β) Τα άρθρα 4 και 5 του Α.Ν. 1665/51 «περί λειτουργίας και ελέγχου τραπεζών». γ) Τα άρθρα 18 και 19 του Ν. 2076/92 «περί ανάληψης και άσκησης δραστηριότητας πιστωτικών ιδρυμάτων και άλλες συναφείς διατάξεις». δ) Το Ν.Δ. 588/48 «περί ελέγχου πίστεως». ε) Τις ΠΔ/ΤΕ 1312/9.6.88 και 1313/9.6.88 όπως ισχύουν. στ) Τις ΠΔ/ΤΕ 2053/18.3.92 και 2054/18.3.92 όπως ισχύουν. ζ) Τις ΠΔ/ΤΕ 2246/16.9.93 και 2291/21.2.94 όπως ισχύουν. η) Τις διατάξεις του Π.Δ. 267/95 «σχετικά με την εποπτεία των πιστωτικών ιδρυμάτων σε ενοποιημένη βάση». θ) Το Ν.  2396/96 «επενδυτικές υπηρεσίες στον τομέα των κινητών αξιών, επάρκεια ιδίων κεφαλαίων των επιχειρήσεων παροχής επενδυτικών υπηρεσιών και των πιστωτικών ιδρυμάτων και άυλες μετοχές». ι) Τις ΠΔ/ΤΕ 1164/16.10.87 και 2258/2.11.93 όπως ισχύουν, αποφάσισε να καθορίσει τα ακόλουθα σε σχέση με την εφαρμογή των περί κεφαλαιακής επάρκειας των πιστωτικών ιδρυμάτων διατάξεων του Ν. 2396/96. 